Čilės nacionalinis stadionas

Čilės nacionalinis stadionas (isp. Estadio Nacional de Chile; arba Chulijo Martineso Pradanoso nacionalinis stadionas, isp. Estadio Nacional Julio Martínez Prádanos) – sporto stadionas Čilės Santjage, į pietryčius nuo miesto centro. Tai nacionalinis Čilės stadionas, didžiausias šalyje. 2008 m. stadionui suteiktas žurnalisto Julio Martínez Prádanos (1923–2008) vardas. Istorija Stadionas atidarytas 1938 m. gruodžio 3 d. Jame vyko Pietų Amerikos futbolo čempionatų rungtynės 1941, 1945, 1955, 1991, 2015 m. Be to, čia vyko ir 1962 m. pasaulio futbolo čempionatas, be kita ko ir finalinės rungtynės, kuriose Brazilija 3–1 laimėjo prieš Čekoslovakiją. Stadione daug rungtynių sužaidė Čilė, taip pat ir 1998 m. su Lietuvos rinktine. Šaltiniai